Madhara ya uchafuzi wa mazingira

INSHA KUHUSU MADHARA YA KUCHAFUA MAZINGIRA

Mazingira ni hali au mambo yanayomzunguka kiumbe katika sehemu anapoishi au maisha yake. Sisi kama binadamu tunapaswa kuzingatia usafi. Kila wakati, binadamu anapaswa kuishi kwenye mazingira safi. Binadamu anapoishi kwenye mazingira chafu, hana budi ila kushikwa na magonjwa kama vile kichocho, kipindupindu na mengine mengi.

Ugonjwa wa kichocho ni ugonjwa ambao husababishwa na wadudu kama konokono ambao wanaishi kwenye maji machafu. Ni ugonjwa wakukojoa damu. Ugonjwa wa kipindupindu hutokana na vyakula chafu, hata pia usipoosha mikono yako kabla ya kukula chakula.

Usipofyeka nyasi,kuna wadudu wanoishi kwenye nyasi hizi.Wadudu hawa ni kama mbu ambao husambaza ugonjwa wa malaria.Malaria ni ugonjwa hatari sana ambao una uwezo wa kuua.Mbu huishi pia katika maji machafu yaliyosimama.
Tunapaswa pia kuzingatia usafi wa miili yetu. Tunafaa kuoga kila siku ili tusipatwe na wadudu hatari kama vile chawa, funza na wengineo.
 
Funza hupatikana kwenye vidole vya miguu na mikono.Tunapaswa kuzingatia usafi wa mifugo wetu wa pale nyumbani. Mara nyingi, sisi hutumia kemikali kuua wadudu ambao huwatembelea mifugo. Kemikali hizi hudhuru afya ya mifugo na pia ya binadamu.

Hata shuleni, tunpaswa kuzingatia usafi kwa kufyeka nyasi ndefu, kung’oa magugu, kufagia na kupiga deki darasa zetu.